Jēzusbaznīcas iela

Jēzusbaznīcas iela ir iela Rīgā, Latgales priekšpilsētā Latgales apkaimē. Iela sastāv no divām braukšanas joslām. Jēzusbaznīcas iela sākas krustojumā ar Krasta ielu un Ģenerāļa Radziņa krastmalu un beidzas krustojumā ar Dzirnavu ielu. Kopējais ielas garums ir 600 metri, tā klāta ar asfalta un bruģa segumu. Jēzusbaznīcas ielā pārsvarā ir vairākstāvu dzīvojamā apbūve, kā arī atsevišķas sabiedriskas ēkas, tostarp Baltkrievijas vēstniecība (Jēzusbaznīcas ielā 12) un Rīgas pilsētas Ziemeļu rajona tiesa (Jēzusbaznīcas ielā 6).

Ap Rīgas Jēzus luterāņu baznīcu (Elijas ielā 18) iela pārtop laukumā, ap dievnamu notiek apļveida kustība.

 Vēsture 
Jēzusbaznīcas ielas nosaukums Rīgas laikrakstos minēts jau 1796. gadā, bet Jēzusbaznīcas aleja — 1810. gadā. Nosaukums dots par godu Rīgas Jēzus luterāņu baznīcai.

Rīgas adrešu grāmatās ar nosaukumu Mazā Jēzusbaznīcas iela (vācu: Kleine Jesus-Kirchen Strasse) parādījās 1843. gadā. Tā atradās paralēli Lielajai Jēzusbaznīcas ielai (vācu: ''Grosse Jesus-Kirchen Strasse'; tagadējā Kārļa Mīlenbaha iela). 1885. gadā Mazā Jēzusbaznīcas iela tika pārdevēta par Jēzusbaznīcas ielu.

1940. gadā iela tika pārsaukta par Bezdievju ielu, bet 1942. gadā tā atguva savu iepriekšējo nosaukumu. 1950. gadā iela ieguva Sevastopoles ielas nosaukumu, kas saglabājās līdz 1991. gadam, kad tika atgūts tās vēsturiskais nosaukums — Jēzusbaznīcas iela.

 Ielu savienojumi 
Jēzusbaznīcas iela ir savienota ar šādām ielām:
 Ģenerāļa Radziņa krastmala (T-veida krustojums)
 Krasta iela (T-veida krustojums)
 Lastādijas iela
 Elijas iela (apļveida krustojums)
 Emīlijas Benjamiņas iela
 Dzirnavu iela (T-veida krustojums)

 Skatīt arī 
 Latgales apkaime

 Atsauces 

Kategorija:Ielas Latgales apkaimē
Kategorija:Latgales priekšpilsēta